rejauldu/bengali-wikipedia huggingface dataset:
এনিমি আ্যট দি গেটস হচ্ছে জ্যাঁ-জ্যাকস আন্নাউদ পরিচালিত ২০০১ সালের একটি যুদ্ধের সিনেমা। সিনেমাটিতে অভিনয় করেছেন জোসেফ ফিননেস, জুদ ল, র‍্যাচেল ওয়েইসজ, বব হসকিনস এবং অ্যাড হ্যারিস। দ্বিতীয় বিশ্বযুদ্ধের সময়ে স্তালিনগ্রাদের যুদ্ধের এক ঘটনার উপর ভিত্তি করে সিনেমাটি তৈরি হয়েছে।  সিনেমাটির শিরোনাম নেয়া হয়েছে উইলিয়াম ক্রেগের ১৯৭৩ সালের বই Enemy at the Gates: The Battle for Stalingrad থেকে; যে বইয়ে ১৯৪২-৪৩ সালের স্তালিনগ্রাদের যুদ্ধের বিভিন্ন ঘটনার কাহিনী বর্ণিত হয়েছে।Interview  with Jean-Jacques Annaud in German, referenced by Constantin Film এই সিনেমাটিতে দুর্বলভাবে সোভিয়েত স্নাইপার জেইতসিভের যুদ্ধের গল্পটিকে ভিত্তি করা হয়েছে।  ভাসিলির সাহসিকতাকে দুই ঘণ্টা ১১ মিনিটে সেলুলয়েডের কোন ফিতায় যেমন ধারণ করা সম্ভব নয়, তেমনি সম্ভব নয় ২য় বিশ্বযুদ্ধের বিভীষিকা, প্রাণহানি আর সবচেয়ে বেশি ধবংস যজ্ঞের মুখোমুখি হওয়া সোভিয়েত ইউনিয়নকে ফুটিয়ে তোলা। তবুও “এনিমি আ্যট দি গেটস” চলচ্চিত্রে প্রাণহানি আর ধবংস যজ্ঞের যে টুকু চিত্র ফুটে উঠেছে তাতে গা শিউরে উঠে।   তথ্যসূত্র    বহিঃসংযোগ                Enemy at the Gates Reviewed by David R. Stone, History Department, Kansas State University, published by H-War (June, 2002)  Idiocy at The Gates: A Foreigner Will Not Notice, a Russian Will Not Forgive Reviewed by Valeri Potapov  বিষয়শ্রেণী:২০০১-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:মার্কিন যুদ্ধভিত্তিক চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:জার্মান চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:আইরিশ চলচ্চিত্র বিষয়শ্রেণী:যুদ্ধের চলচ্চিত্র বিষয়শ্রেণী:দ্বিতীয় বিশ্বযুদ্ধের চলচ্চিত্র ইস্টার্ন ফ্রন্ট বিষয়শ্রেণী:স্তালিন যুগের সোভিয়েত ইউনিয়ন সম্পর্কিত চলচ্চিত্র বিষয়শ্রেণী:উপন্যাস ভিত্তিক চলচ্চিত্র বিষয়শ্রেণী:১৯৪২-এ চলচ্চিত্র সেট বিষয়শ্রেণী:সোভিয়েত ইউনিয়নের চলচ্চিত্র সেট বিষয়শ্রেণী:প্রকৃত ঘটনা ভিত্তিক চলচ্চিত্র বিষয়শ্রেণী:জ্যাঁ-জ্যাকস অ্যানুউ পরিচালিত চলচ্চিত্র বিষয়শ্রেণী:স্নাইপার উপন্যাস বিষয়শ্রেণী:স্নাইপার যুদ্ধবিগ্রহ বিষয়শ্রেণী:যুদ্ধের মহাকাব্য চলচ্চিত্র বিষয়শ্রেণী:যুদ্ধ রোম্যান্স চলচ্চিত্র বিষয়শ্রেণী:দ্বিতীয় বিশ্বযুদ্ধের প্রকৃত ঘটনা ভিত্তিক চলচ্চিত্র বিষয়শ্রেণী:ম্যান্দালে পিকচার্স চলচ্চিত্র বিষয়শ্রেণী:ইংরেজি ভাষার ফরাসি চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র বিষয়শ্রেণী:মার্কিন যুদ্ধভিত্তিক নাট্য চলচ্চিত্র বিষয়শ্রেণী:আইরিশ নাট্য চলচ্চিত্র
ম্যাপিলারি হল ক্রাউডসোর্সড জিওট্যাগ করা ছবি শেয়ার করার জন্য একটি পরিষেবা, যা সুইডেনের মালমোতে অবস্থিত রিমোট কোম্পানি ম্যাপিলারি এবি দ্বারা প্রতিষ্ঠিত। এটি একটি পরিষেবা যেখানে জিওট্যাগ করা ছবি শেয়ার করে বা করার স্থান। ম্যাপিলারি ২০১৩ সালে প্রতিষ্ঠিত হয়েছিল ২০২০ সালে ফেসবুক ইনকো (বর্তমানে মেটা প্ল্যাটফর্মস) দ্বারা অধিগ্রহণ করা হয়েছিল। এটি কয়েকটি বিকল্প প্ল্যাটফর্মের মধ্যে একটি যেখানে গুগল স্ট্রিট ভিউয়ের মতো রাস্তার স্তরের চিত্র রয়েছে।  তথ্যসূত্র  বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:উইন্ডোজ ফোন সফটওয়্যার বিষয়শ্রেণী:২০১৩-এ প্রতিষ্ঠিত ইন্টারনেট সম্পত্তি বিষয়শ্রেণী:ক্রিয়েটিভ কমন্স-লাইসেন্সপ্রাপ্ত ওয়েবসাইট বিষয়শ্রেণী:২০২০-এর অধিগ্রহণ ও একত্রীকরণ
thumb|বাবুঘাট প্যাভিলিয়ন, স্ট্র্যান্ড রোড, কলকাতা বাবুঘাট হল কলকাতা শহরে হুগলি নদীর তীরে অবস্থিত একটি ঐতিহাসিক ঘাট। এটি স্ট্র্যান্ড রোডে অবস্থিত।  ঘাটটি ঔপনিবেশিক স্থাপত্যরীতি অনুসারে নির্মিত। এর প্যাভিলিয়নটি বিশালাকার থাম-বিশিষ্ট ডোরিক-গ্রিক শৈলীর। ঘাটটির সম্পূর্ণ নাম বাবু রাজচন্দ্র দাস ঘাট। এটি কলকাতার জানবাজার এলাকার জমিদার রাজচন্দ্র দাসের নামে নামাঙ্কিত। রাজচন্দ্র দাস ছিলেন রানি রাসমণির স্বামী। রানি রাসমণি ১৮৩০ সালে স্বামীর স্মৃতিরক্ষার্থে এই ঘাট তৈরি করান।Ghats Of Decay & Despair  Times of India dated November 6, 2010. এটি কলকাতার দ্বিতীয় প্রাচীনতম ঘাট।  thumb|বাবুঘাট ব্রীজ বর্তমানে প্যাভিলিয়নটি হিন্দু পুরোহিত ও হকারদের বসারজায়গা। ঘাটের পুরনো ঔপনিবেশিক কাঠামোটি এখন ভগ্নপ্রায়। মেয়েদের স্নানের জন্য ঘাটের যে অংশটি নির্মিত হয়েছিল, সেটি এখন আস্তাকুঁড়। যদিও ঘাটে সারাদিনই অনেক মানুষ স্নান করেন। এখানে পূজাপার্বনও হয়ে থাকে। দুর্গাপূজার সময় বিভিন্ন অনুষ্ঠান পালনের জন্য এই ঘাটে মানুষের ভিড় জমে। বিভিন্ন পূজার পর প্রতিমা বিসর্জনের জন্যও এই ঘাট ব্যবহৃত হয়।  হাওড়া স্টেশন ও হাওড়া শহরের অন্যান্য শহরে যাবার জন্য বাবুঘাটের লঞ্চ ঘাটটি ব্যবহৃত হয়। এখান থেকে নিয়মিত ফেরি পরিষেবা দেওয়া হয়। এই পরিষেবার দায়িত্বে আছে আন্তর্দেশীয় জলপথ কর্পোরেশন। বাবুঘাট থেকে হাওড়া, চাঁদপাল ঘাট, তেলকল ঘাট ও বালিতে লঞ্চ যায়।  ঘাটের বাইরে একটি বাস টার্মিনাস আছে। এটি কলকাতার একটি অন্যতম প্রধান বাস টার্মিনাস। এই টার্মিনাস থেকে বিহার, ঝাড়খণ্ড, ওড়িশা এবং পশ্চিমবঙ্গের অন্যান্য শহরে যাবার বাস ছাড়ে। নিকটস্থ আরেকটি বাস টার্মিনাস থেকে কলকাতার অন্যান্য অঞ্চলে যাবার বাস ছাড়ে।Terrorists using Babughat as transit point  Times of India, Nov 25, 2010. বাবুঘাট কলকাতার প্রধান ব্যবসাকেন্দ্র বড়বাজারের কাছেই অবস্থিত বলে এই বাস স্ট্যান্ডটি খুবই গুরুত্বপূর্ণ একটি বাসস্ট্যান্ড।  চক্ররেলের ইডেন গার্ডেনস রেলওয়ে স্টেশনটি বাবুঘাট-সংলগ্ন।  ইডেন গার্ডেনস, নেতাজি ইন্ডোর স্টেডিয়াম, পশ্চিমবঙ্গ বিধানসভা, ক্যালকাটা সুইমিং ক্লাব, কলকাতা হাইকোর্ট, মহাকরণ, প্রিন্সেপ ঘাট ও মিলেনিয়াম পার্ক এই ঘাটের কাছেই অবস্থিত।   পাদটীকা    বহিঃসংযোগ   Ghat Activities 2 | Babughat , Kolkata  বিষয়শ্রেণী:কলকাতার ইতিহাস বিষয়শ্রেণী:মধ্য কলকাতার পাড়া বিষয়শ্রেণী:কলকাতার ঘাট বিষয়শ্রেণী:১৮৩০-এ ভারতে প্রতিষ্ঠিত বিষয়শ্রেণী:কলকাতার পাড়া
পার্সি স্ট্যানিসলাস ম্যাকডোনেল (; জন্ম: ১৩ নভেম্বর, ১৮৬০ - মৃত্যু: ২৪ সেপ্টেম্বর, ১৮৯৬) লন্ডনের কেনসিংটনে জন্মগ্রহণকারী ইংরেজ বংশোদ্ভূত বিখ্যাত অস্ট্রেলীয় আন্তর্জাতিক ক্রিকেটার ছিলেন।McDonnell, Percy Stanislaus (1860–1896), — ''Australian Dictionary of Biography অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও, দীর্ঘদেহী পার্সি ম্যাকডোনেল অস্ট্রেলিয়া দলের অধিনায়কত্ব করেছেন। দলে তিনি মূলতঃ ডানহাতি ব্যাটসম্যান হিসেবে দায়িত্ব পালন করতেন। ঘরোয়া প্রথম-শ্রেণীর ক্রিকেটে ভিক্টোরিয়া, নিউ সাউথ ওয়েলস ও কুইন্সল্যান্ডের প্রতিনিধিত্ব করেছেন ম্যাকডোনেল।   ঘরোয়া ক্রিকেট  ঘরোয়া প্রথম-শ্রেণীর ক্রিকেটে ছয়জন খেলোয়াড়ের অন্যতম হিসেবে অস্ট্রেলিয়ার তিনটি রাজ্যদলের (নিউ সাউথ ওয়েলস, কুইন্সল্যান্ড, ভিক্টোরিয়া) পক্ষে শীর্ষস্থানীয় ক্রিকেটে অংশ নিয়েছেন। তবে তিনি শেফিল্ড শিল্ডে ঐ তিন দলের পক্ষে খেলেননি। বাদ-বাকীরা হলেন - নীল হক (সাউথ অস্ট্রেলিয়া, তাসমানিয়া, ওয়েস্টার্ন অস্ট্রেলিয়া); ওয়াল্টার ম্যাকডোনাল্ড (কুইন্সল্যান্ড, তাসমানিয়া, ভিক্টোরিয়া); কার্ল কুইস্ট (নিউ সাউথ ওয়েলস, সাউথ অস্ট্রেলিয়া, ওয়েস্টার্ন অস্ট্রেলিয়া); গ্রেগ রোয়েল (নিউ সাউথ ওয়েলস, কুইন্সল্যান্ড, তাসমানিয়া) ও ওয়াল ওয়ামেসলি (নিউ সাউথ ওয়েলস, কুইন্সল্যান্ড, তাসমানিয়া)।   টেস্ট ক্রিকেট  আক্রমণধর্মী ব্যাটসম্যান হিসেবে ম্যাকডোনেলের সুনাম ছিল। তার সময়কালে তিনি টেস্ট ব্যাটিং গড়ে শীর্ষস্থানীয় ক্রিকেটার ছিলেন। সিডনি ক্রিকেট গ্রাউন্ডে আলিক ব্যানারম্যানের সাথে ১৯৯ রানের মূল্যবান জুটি গড়েন। এতে তিনি নিজস্ব সেরা ১৪৭ রান তোলেন।Profile of Percy McDonnell, — ''Cricinfo দলের বাদ-বাকী ৯ ব্যাটসম্যানের সংগ্রহ ছিল মাত্র ২৯।1st TEST: Australia v England, Report, — ''Cricinfo  অস্ট্রেলিয়া ক্রিকেট দলের পক্ষে ছয় টেস্টে দলের অধিনায়কের দায়িত্ব পালন করেছেন তিনি। ১৮৮৬-৮৭ মৌসুমে প্রথম টেস্ট অধিনায়ক হিসেবে টসে জয়ী হয়ে ফিল্ডিংয়ের জন্য দলকে মাঠে নামান। তবে মিশ্র ফলাফলে নিজেকে জড়িয়ে রাখেন। ইংল্যান্ড দলকে মাত্র ৪৫ রানে অল-আউট করলেও দলের জয়ের জন্য কেউ চেষ্টা চালাননি।  Report – 1st Test 1886–1887, — ''Cricinfo তন্মধ্যে, ১৮৮৮ সালে ইংল্যান্ড সফরেও অধিনায়কত্ব করেছেন।Australian Captain’s Playing Record By Series In Test Matches , — ''CricketArchive   দেহাবসান  মাত্র ৩৫ বছর বয়সে হৃদযন্ত্রক্রীয়ায় আক্রান্ত হয়ে তার দেহাবসান ঘটে। এরপর তাকে ব্রিসবেনের টুয়ং সিমেট্রিতে সমাহিত করা হয়।McDonnell Percy Stanislaus  — Brisbane City Council Grave Location Search   তথ্যসূত্র    আরও দেখুন    আলিক ব্যানারম্যান  অস্ট্রেলিয়া জাতীয় ক্রিকেট দল  অস্ট্রেলিয়া জাতীয় ক্রিকেট দলের অধিনায়কদের তালিকা   বহিঃসংযোগ       বিষয়শ্রেণী:১৮৬০-এ জন্ম বিষয়শ্রেণী:১৮৯৬-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার টেস্ট ক্রিকেট অধিনায়ক বিষয়শ্রেণী:অস্ট্রেলিয়ায় ইংরেজ অভিবাসনকারী বিষয়শ্রেণী:কুইন্সল্যান্ডের ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:মেলবোর্ন ক্রিকেট ক্লাবের ক্রিকেটার বিষয়শ্রেণী:১৮৫৮-এ জন্ম বিষয়শ্রেণী:বৃহত্তর লন্ডন থেকে আগত ক্রিকেটার বিষয়শ্রেণী:অস্ট্রেলীয় উপনিবেশে ইংরেজ অভিবাসনকারী
লোশন প্লে হ'ল পরিচিত ওয়েট-অ্যান্ড-মেসি ফেটিশ (ডাব্লুএএম) এর একটি অংশ, যেখানে অংশগ্রহণকারীরা সাধারণত যৌন ক্রিয়াকলাপের সুবিধার্থে বিভিন্ন খাবার (যেমন, পুডিং বা চটকান  ক্রিম), কাদা বা রং পিচ্ছিলকারক পদার্থ হিসাবে ব্যবহার করে। লোশন, বিশেষত পিচ্ছিলকারক মাধ্যমই ওয়েট এবং মেসি থেকে লোশন প্লেকে আলাদা করে, কারণ অন্যান্য সাধারণ ডাব্লুএএম মাধ্যমগুলির জনপ্রিয়তা লোশন প্লের মতো নেই। , যাকে গুককেকে, গ্লুককেকে নামেও পরিচিত, এটি একটি জনপ্রিয় ফেটিশ ধরন, জাপানি ইরোটিকা এবং পতিতাবৃত্তির অনুরোধ যা প্রচুর পরিমাণে পিচ্ছিলকারক পদার্থের ব্যবহারের সাথে জড়িত, যা জাপানি ভাষায় ওল্ড- ফরাসি শব্দ "লোশন" (জাপানি ভাষায়। ー シ ョ।) সাধারণত লোশন প্লেতে একজন অংশগ্রহণকারী তার শরীর ব্যবহার করে অন্যের উপর লোশন ঘষে থাকে,Talmadge, Eric. Getting Wet: Adventures in the Japanese Bath. Tokyo: Kodansha International, 2006, p. 187, 190–191. . একটি লোশন ভরা পুল বা বাথে যৌন মিলন,Sinclair, Joan. Pink Box: Inside Japan's Sex Clubs, Harry N. Abrams, Inc., 2006, p. 112–113. . বা যৌনতায় অংশগ্রহণকারীদের উপর লোশন ঢালা হয়। জাপানে (এবং বিশ্বের অন্যান্য অংশে) লোশন ঘন আকারে পাওয়া যায় (যেমন: লিটার/গ্যালন) যা গরম পানিতে যোগ করে কাঙ্ক্ষিত পরিমাণ লোশন তৈরি করা যেতে পারে। একটি ১ গ্যালন ঘনীভূত লোশন থেকে সাধারণত ৬-১০ গ্যালন লোশন (জে-লুব লোশন কনসেন্ট্রেট) উৎপন্ন করা যায়। বেশিরভাগ লোশনের প্রধান উপাদান হ'ল পলিএক্রিয়ালেট। Page for a lotion product, listing acrylate as the main component (in Japanese) জলে গুঁড়ো মিথাইল সেলুলোজ দ্রবীভূত করে অনুরূপ লোশন তৈরি করা যেতে পারে।   তথ্যসূত্র   বিষয়শ্রেণী:যৌনক্রিয়া বিষয়শ্রেণী:যৌন ফেটিসিজম বিষয়শ্রেণী:জাপানে যৌনতা বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:যৌন বস্তুকাম বিষয়শ্রেণী:জাপানি পর্নোগ্রাফি
সমবায় হল একটি ব্যবসায়িক প্রতিষ্ঠান যেটি একদল সদস্য তাদের সম্মিলিত কল্যাণের জন্য পরিচালনা করেন। আন্তর্জাতিক সমবায় মৈত্রী (International Co-operative Alliance) তাদের সমবায় পরিচিতি নির্দেশিকাতে সমবায়ের সংজ্ঞা দিয়েছে এই ভাবে যে, সমবায় হল সমমনা মানুষের স্বেচ্ছাসেবামূলক একটি স্বশাসিত সংগঠন যা নিজেদের অর্থ সামাজিক উন্নয়নের জন্য কাজ করে এবং এ লক্ষ্যে অংশীদারিত্বের ভিত্তিতে গণতান্ত্রিকভাবে নিয়ন্ত্রিত ব্যবসা পরিচালনা করে। Statement on the Cooperative Identity.  International Cooperative Alliance. একটি সমবায় প্রতিষ্ঠান এমনও হতে পারে যেখানে ব্যবসাটি এর সুবিধাভোগী সকলে সমভাবে নিয়ন্ত্রণ করে অথবা তারাই এই প্রতিষ্ঠানে কাজ করে। সমবায় ভিত্তিক ব্যবসা নিয়ে শিক্ষার যে ধারায় পড়ানো হয় তা 'সমবায় অর্থনীতি' নামে পরিচিত।   ইতিহাস  সমবায় সমিতির ইতিহাস প্রায় মানবসভ্যতার ইতিহাসের ন্যায় প্রাচীন। বর্তমানের সমবায় সমিতির সাংগঠনিক রূপ প্রতিষ্ঠিত হয় ইউরোপের শিল্পবিপ্লবের কিছু পূর্বেই। ১৭৬১ সালে সর্বপ্রথম ফেনউইক উইভারস সোসাইটি গঠন করা হয় স্থানীয় তাঁতীদের ঋণসুবিধা, শিক্ষা ও অভিবাসন সুবিধা দেবার জন্য। পরবর্তীতে শুধু ইংল্যান্ডেই এক হাজারের অধিক সমবায় প্রতিষ্ঠান কর্মকাণ্ড শুরু করে।   মূলনীতি  সমবায় সংগঠনগুলো কার্যকর ভাবে ও দক্ষতার সাথে পরিচালনার লক্ষ্যে আন্তজাতিক সমবায় মৈত্রী (International Co-operative Alliance) কর্তৃক সমবায় পরিচিতি নির্দেশিকাতে ৭টি মূলনীতি ঘোষণা করেছে।  স্বতঃস্ফূর্ত ও অবাধ সদস্যপদ (Voluntary and open Membership)  সদস্যের গণতান্ত্রিক নিয়ন্ত্রণ (Democratic Member Control)  সদস্যের আর্থিক অংশ গ্রহণ (Member Economic Participation)  স্বায়ত্বশাসন ও স্বাধীনতা (Autonomy and Independence)  শিক্ষা, প্রশিক্ষণ ও তথ্য (Education, Training & Information)  আন্তঃসমবায় সহযোগিতা (Co-operation among Co-operative)  সামাজিক অঙ্গীকার (Concern for Community)   আইনগত ভিত্তি   বাংলাদেশ  বাংলাদেশের ২০০১ সালে প্রণীত সমবায় আইন/২০০১ (সংশোধিত/২০০২,সংশোধিত/২০১৩)-এর ১৪ ধারা অনুযায়ীhttp://bdlaws.minlaw.gov.bd/bangla_sections_detail.php?id=876&sections_id=26947 সমবায় সমিতিগুলোর স্বতন্ত্র আইনগত ভিত্তি রয়েছে এবং এটি একটি সংবিধিবদ্ধ সংস্থা (Body Coorporate)। এছাড়াও গণপ্রজাতন্ত্রী বাংলাদেশের সংবিধানের ১৩-এর (খ)http://bdlaws.minlaw.gov.bd/bangla_sections_detail.php?id=957&sections_id=29365 অনুচ্ছেদে সমবায়কে মালিকানার দ্বিতীয় খাত হিসেবে স্বীকৃতি দেয়া হয়েছে।   তথ্যসূত্র     বিষয়শ্রেণী:অর্থনীতি বিষয়শ্রেণী:সংগঠনের প্রকারভেদ বিষয়শ্রেণী:ব্যবসায়িক মডেল বিষয়শ্রেণী:ব্যবসায় সত্তার ধরন
১৯নং  বেগুনবাড়ী ইউনিয়ন বাংলাদেশের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন।   ইতিহাস   নামকরণ বেগুনবাড়ী মৌজার নামানুসারে এ ইউনিয়নের নাম রাখা হয় বেগুনবাড়ী ইউনিয়ন। কথিত আছে এ গ্রামে বেগুন উৎপাদন বেশি হতো বলে এ নাম রাখা হয়।   ভৌগোলিক উপাত্ত    প্রশাসনিক উপাত্ত  এই ইউনিয়টির মৌজা-৭টি এবং ৭টি গ্রামের সমন্বয়ে গঠিত। তন্মধ্যে- ভোপলা  বান্দিগড়- ১               বান্দিগড়-২   বশভাঙ্গা   সৈয়দপুর- ১   সৈয়দপুর- ২   পূর্ব বেগুনবাড়ী   পাইকপাড়া   পশ্চিম বেগুনবাড়ী ।    শিক্ষাব্যবস্থা   সরকারী প্রাথমিক বিদ্যালয়- ১৪টি,       উচ্চ বিদ্যালয়ঃ ০৫ টি,    মাদ্রাসা- ০৪ টি।  ভাষা ও সংস্কৃতি   অর্থনীতি  বিভিন্ন জাতের ধান, পাট,গম, আলু,ভুট্টা,ইত্যাদি।   যোগাযোগ ব্যবস্থা  উপজেলা সদর থেকে যোগাযোগ মাধ্যম – ভটভটি/রিক্সা/নছিমন/ভ্যান।   কৃতি ব্যক্তিত্ত্ব    দর্শনীয় ও গুরুত্বপূর্ণ স্থাপনা  ঐতিহ্যবাহী ঝাপড়তলী ঈদগাঁও মাঠ।   বিবিধ   মসজিদঃ ৪১  মন্দিরঃ ২৯ টি  ঈদগাহ- ১১ টি   হাট ও বাজারঃ ৭টি-১। দানারহাট, ২। বেগুবাড়ী চৌধুরী হাট, ৩। বালিয়া হাট, ৪। শালের হাট, ৫। খেকিডাঙ্গী হাট।  এনজিও-৫টি।   কবরস্থান-১২টি  ক্রীড়া সংগঠন-১টি  সাংস্কৃতিক সংগঠন-১টি  পেশাজীবি সংগঠন-১টি।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:ঠাকুরগাঁও সদর উপজেলার ইউনিয়ন
thumb|জাপান সাগরের ভার্কোভস্কি দ্বীপপুঞ্জে সূর্যাস্ত জাপান সাগর (, , , ) প্রশান্ত মহাসাগরের অন্তর্গত একটি সাগর। এটির পূর্বে জাপান এবং পশ্চিমে এশীয় মূল ভূখণ্ড। লা পেরুজ প্রণালী ও তাতার প্রণালী জাপান সাগরকে উত্তরে ওখটস্ক সাগরের সাথে যুক্ত করেছে। ৎসুগার‌্য প্রণালী ও বুঙ্গো প্রণালী সাগরটিকে যথাক্রমে পূর্বে ও দক্ষিণ-পূর্বে প্রশান্ত মহাসাগরের সাথে যুক্ত করেছে। দক্ষিণে কোরিয়া প্রণালী ও ৎসুশিমা প্রণালী সাগরটিকে পূর্ব চীন সাগরের সাথে যুক্ত করেছে। জাপান সাগরের পৃষ্ঠদেশের ক্ষেত্রফল প্রায় ১০,০৮,০০০ বর্গকিলোমিটার।   তথ্যসূত্র    আরও পড়ুন   Fukuoka N. (1966). "On the distribution patterns of the so-called Japan Sea elements confined to the Sea of Japan region". Journal of Geobotany 15: 63–80.   বহিঃসংযোগ   বিষয়শ্রেণী:জাপানের সাগর বিষয়শ্রেণী:রাশিয়ার সাগর বিষয়শ্রেণী:প্রশান্ত মহাসাগরের প্রান্তীয় সাগর বিষয়শ্রেণী:পূর্ব এশিয়া বিষয়শ্রেণী:জাপানের ভূগোল বিষয়শ্রেণী:কোরিয়ার ভূগোল বিষয়শ্রেণী:রাশিয়ার প্রশান্ত মহাসাগরীয় উপকূল বিষয়শ্রেণী:এশিয়ার সাগর
বাড়েরা নদী বাংলাদেশের ময়মনসিংহ জেলার ময়মনসিংহ সদর ও ত্রিশাল উপজেলার একটি নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৯, ।মানিক মোহাম্মদ রাজ্জাক, বাংলাদেশের নদনদী: বর্তমান গতিপ্রকৃতি, কথাপ্রকাশ, ঢাকা, ফেব্রুয়ারি, ২০১৫, পৃষ্ঠা ৬০৬, ISBN 984-70120-0436-4. এই নদীতে সারাবছর পানিপ্রবাহ থাকে না। ময়মনসিংহ শহরের সব নোংরা পানি এই নদীতে গিয়ে পড়ে। এই নদীতে জোয়ারভাটা খেলে না। নদীটিতে সাধারণত বন্যা হয় না।  প্রবাহ  বাড়েরা নদী ময়মনসিংহ সদর উপজেলার দাপুনিয়া ইউনিয়নে সুতিয়া নদী থেকে উৎপত্তি লাভ করেছে। নদীটি উৎসমুখ থেকে পূর্বদিকে প্রবাহিত হয়ে আকুয়া ইউনিয়নে প্রবেশ করেছে এবং আকুয়া-বাড়েরা-ঘাগরা অঞ্চলে এটি বাড়েরা নদী নামে পরিচিত। ভাবখালি ইউনিয়নে এটি  পাগারিয়া নদী নাম ধারণ করেছে এবং সেই নামেই ত্রিশাল উপজেলায় প্রবাহিত হয়েছে।   গ্যালারি   তথ্যসূত্র  বিষয়শ্রেণী:ময়মনসিংহ জেলার নদী বিষয়শ্রেণী:ময়মনসিংহ সদর উপজেলা বিষয়শ্রেণী:ত্রিশাল উপজেলা
হাসল ২০২২ সালে মুক্তিপ্রাপ্ত একটি আমেরিকান স্পোর্টস ড্রামা  । চলচ্চিত্রটির পরিচালক জেরেমিয়া জ্যাগার এবং চিত্রনাট্য রচয়িতা টেলর ম্যাটারনে এবং উইল ফেটার্স। চলচ্চিত্রটিতে অ্যাডাম স্যান্ডলার একজন এনবিএ স্কাউটের ভূমিকায় অভিনয় করেছেন, যিনি স্পেনের একজন উঠতি প্রতিভাবান খেলোয়াড়ের সন্ধান পান ( হুয়ানচো হার্নাঙ্গোমেজ ) এবং তাকে এনবিএ ড্রাফটের জন্য প্রস্তুত করে তোলার চেষ্টা করেন। প্রধান প্রতিপক্ষ কেরমিট উইল্টসের ভূমিকায় অভিনয় করেছেন মিনেসোটা টিম্বারওলভসের খেলোয়াড় অ্যান্থনি এডওয়ার্ডস। চলচ্চিত্রে আরো রয়েছেন কুইন লতিফাহ, বেন ফস্টার, রবার্ট ডুভাল, এবং হেইডি গার্ডনার, সেই সাথে নিজের স্প্রিংহিল কোম্পানির ব্যানারে ছবিটির প্রযোজক হিসেবে যুক্ত ছিলেন লেব্রন জেমস।  জুন ০৩, ২০২২ তারিখে চলচ্চিত্রটি নেটফ্লিক্সে মুক্তি পায়। সমালোচকগণ চলচ্চিত্র ও বিশেষত অ্যাডাম স্যান্ডলারের অভিনয়ের ভূয়সী প্রশংসা করেন।   শ্রেষ্ঠাংশ    স্ট্যানলি সুগারম্যান চরিত্রে অ্যাডাম স্যান্ডলার, একজন স্কাউট এবং সেভেন্টিসিক্সার্স এর কোচ  স্ট্যানলি সুগারম্যানের স্ত্রী তেরেসা সুগারম্যানের চরিত্রে কুইন লতিফা  ভিন্স মেরিক, রেক্সের ছেলে এবং সেভেন্টিসিক্সার্সের যৌথ-মালিক চরিত্রে বেন ফস্টার  বো ক্রুজ চরিত্রে হুয়াঞ্চো হার্নাঙ্গোমেজ, স্পেন থেকে আসা স্ট্যানলির বাস্কেটবল খেলোয়াড়  তরুণ বো ক্রুজের চরিত্রে সিলাস গ্রাহাম  রেক্স মেরিকের ভূমিকায় রবার্ট ডুভাল, ভিন্সের বাবা এবং সেভেন্টিসিক্সার্সের মালিক  স্ট্যানলির মেয়ে অ্যালেক্স সুগারম্যানের চরিত্রে জর্ডান হাল  রেক্সের মেয়ে ক্যাট মেরিকের চরিত্রে হেইডি গার্ডনার  বো-এর মা পাওলা ক্রুজের চরিত্রে মারিয়া বোট্টো  লুসিয়া ক্রুজের চরিত্রে আইনহোয়া পিলেট, বো-এর মেয়ে  কেরমিট উইল্টস চরিত্রে অ্যান্থনি এডওয়ার্ডস, একজন খেলোয়াড় এবং বো-এর প্রতিদ্বন্দ্বী  লিওন রিচ চরিত্রে কেনি স্মিথ, একজন স্পোর্টস এজেন্ট এবং স্ট্যানলির বন্ধু  ফ্যাট জো, নিজ চরিত্রে  ব্লেকের চরিত্রে জলিল হোয়াইট   পর্যালোচনা  রিভিউ অ্যাগ্রিগেটর ওয়েবসাইট রটেন টম্যাটোস এ ৭.১/১০ গড় রেটিং সহ ১৪৫টি পর্যালোচনার উপর ভিত্তি করে চলচ্চিত্রটির অ্যাপ্রুভাল রেটিং ৯২%। এ প্রসঙ্গে ওয়েবসাইটটিতে বলা হয়েছে, "Hustle doesn't have any fancy moves, but it doesn't need them—Adam Sandler's everyman charm makes this easy layup fun to watch"    তথ্যসূত্র    বহিঃসংযোগ      বিষয়শ্রেণী:নিউ জার্সিতে ধারণকৃত চলচ্চিত্র বিষয়শ্রেণী:ফিলাডেলফিয়ার পটভূমিতে চলচ্চিত্র বিষয়শ্রেণী:মার্কিন হাস্যরসাত্মক নাট্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র
প্রচ্ছন্ন নাস্তিক্যবাদ () এবং প্রকট নাস্তিক্যবাদ () হচ্ছে নাস্তিক্যবাদের একটি প্রকার। জর্জ এইচ.স্মিথ' এথিজম: দ্য কেস এগেইন্সট গডে, "প্রচ্ছন্ন নাস্তিক্যবাদ" কে সংজ্ঞায়িত করেছেন "সচেতনভাবে ঐশ্বরিক বিশ্বাসকে প্রত্যাখান না করেই ঐশ্বরিক বিষয়কে অবিশ্বাস করা এবং "প্রকট নাস্তিক্যবাদ"কে সংজ্ঞায়িত করা হয়েছে সচেতনভাবে ঐশ্বরিক বিশ্বাসকে প্রত্যাখ্যান করা। প্রকট নাস্তিকরা ঈশ্বরের ব্যাপারে সচেতন এবং সচেতনতার সাথেই তা প্রত্যাখান করে। প্রচ্ছন্ন নাস্তিকরা যদিও ঈশ্বরে বিশ্বাস করে না কিন্তু ঈশ্বর বিশ্বাস কে সম্পূর্ণভাবে প্রত্যাখ্যান করে না এবং ঈশ্বর নিয়ে অধিকতর চিন্তা করে না।   প্রচ্ছন্ন নাস্তিক্যবাদ সচেতনভাবে ধর্মীয় বিশ্বাসকে প্রত্যাখ্যান না করে "ধর্মীয় বিশ্বাসের অনুপস্থিতিই" হলো প্রচ্ছন্ন নাস্তিক্যবাদ। "ধর্মীয় বিশ্বাসের অনুপস্থিতি" বলতে বুঝানো হয় সকল প্রকার দৈবশক্তি তে অবিশ্বাস। যে সমস্ত প্রাপ্ত বয়স্ক মানুষেরা দেব দৈত্যদের ব্যাপারে কোনো ধারণা রাখেন না অথবা যে সমস্ত প্রাপ্ত বয়স্ক মানুষেরা এই বিষয়ে কোন চিন্তা ভাবনা করেন নি বা শুনেননি তারা প্রত্যেকেই প্রচ্ছন্ন নাস্তিক্যবাদের শ্রেণিবিভাগ এর অন্তর্গত শিশু এবং সংশয়বাদী (যারা নিজেদেরকে এমনকি নাস্তিক নন বলে দাবি করেন) তারাও এই প্রচ্ছন্ন নাস্তিক্যবাদের অন্তর্গত। ১৭৭২ সালে ব্যারন ডি হলব্যাচ বলেছেন "সমস্ত শিশুই জন্মগত ভাবে নাস্তিক কারণ তাদের ঈশ্বর সম্পর্কে কোন ধারনাই নেই"। স্মিথ নবজাতক শিশুর ব্যাপারে নিশ্চুপ থাকলেও তিনি পরিষ্কার ভাবে বলেছেন, "যেসব শিশুর দৈব শক্তির ব্যাপারে কোনো ধারনাই নেই তারা নাস্তিক":   প্রকট নাস্তিক্যবাদ  স্মিথ লক্ষ করেন প্রকট নাস্তিক্যবাদের কিছু প্রণোদনা যৌক্তিক এবং কিছু যৌক্তিক নয় যেসব প্রণোদনা যৌক্তিক তা প্রসঙ্গে বলতে গিয়ে তিনি বলেন:  স্মিথ সমালোচনামূলক প্রকট নাস্তিক্যবাদ কে তিনটি ভাগে বিভক্ত করেন:  "বিশ্বাসের স্বপক্ষে পর্যাপ্ত পরিমাণ প্রমাণ দেখানোর না পারার দরুণে; এমন একপ্রকার দৃষ্টিভঙ্গির উত্থান ঘটা যার মতে  "আমি কোন প্রকার  ঈশ্বর অথবা অতিপ্রাকৃত শক্তিতে বিশ্বাস করি না। প্রমাণের অপর্যাপ্ততার কারণে প্রকট নাস্তিকেরা মনে করেন অতিপ্রাকৃত শক্তিতে বিশ্বাসের কোন কারণ নেই;  "ক্রিস্টান ধর্মের মত সুনির্দিষ্ট ঈশ্বর সম্বন্ধে ধারণা লাভের পর" যখন ব্যক্তির বিচার মতে কিছু বিষয় আপাতবিরোধী বা অযৌক্তিক; তখন এমন একপ্রকার দৃষ্টিভঙ্গির উত্থান ঘটা যার মতে, "ঈশ্বরের কোন অস্তিত্ব নেই" বা "ঈশ্বরের অস্তিত্ব থাকা অসম্ভব";  "ঈশ্বরের ধারণা টাই হলো এক প্রকার নির্বুদ্ধিতা" এরূপ দৃষ্টিভঙ্গি থেকে "ঈশ্বরের অস্তিত্ব আছে কি নেই সে সম্পর্কে আলোচনা থেকে বিরত থাকা"।  আর্নেস্ট নাগেল তার "ফিলোসফিক্যাল এথিজম" নামক গবেষণাপত্রে প্রকট নাস্তিক্যবাদের সংজ্ঞা দেন এবং আলোচনা করেন:  নাগেল তার "ফিলোসফিক্যাল এথিজম" এ স্মিথের "প্রকট নাস্তিক্যবাদ" এর তিনটি শ্রেণিবিভাগের সাথে মোটাদাগে সহমত থাকলেও তিনি গবেষণাপত্রে "প্রকট" শব্দটি ব্যবহার করেন নি।   আরো দেখুন   অজ্ঞেয়বাদ  ঔদাসীন্যবাদ  Ignosticism  Nontheism   আরো পড়ুন  Implicit theism in the social science of belief and nonbelief   An introduction to atheism secularity and science Implicit Religion?  Are atheists implicit theists?   তথ্যসূত্র   বিষয়শ্রেণী:Atheism বিষয়শ্রেণী:Philosophy of religion বিষয়শ্রেণী:নাস্তিক্যবাদ বিষয়শ্রেণী:ধর্মীয় দর্শন
thumb|upright=1.2|TIS 820-2538 স্ট্যান্ডার্ড থেকে অফিসিয়াল বিন্যাস ডায়াগ্রাম থাই কেডম্যানি কিবোর্ড লেআউট হলো থাই ভাষায় মুদ্রণ করার স্ট্যানডার্ড বা প্রমিত কিবোর্ড বিন্যাস। এটি ১৯২০ এর দশকে পুরানো সাত-সারি নকশা প্রতিস্থাপনের জন্য থাই টাইপরাইটারদের দ্বারা উদ্ভূত হয়েছিল এবং এটি ১৯৭০ এর দশক পর্যন্ত কেবল ঐতিহ্যবাহী লেআউট হিসাবে পরিচিত ছিল। '৭০এর পরে যখন এটির ডিজাইনার সওয়ানপ্র্যাসেট কেটমানির () এর নামে নামকরণ করা হয়েছিল। তিনি মূলত নতুন বিকল্প প্যাটাচোট লেআউট থেকে এটিকে আলাদা বিন্যাস দেন। ১৯৯৮ সালে কেডমেনি লেআউটটি থাই ইন্ডাস্ট্রিয়াল স্ট্যান্ডার্ড ৮২০-২৫৩১ হিসাবে অন্তর্ভুক্ত হয়েছিল, ১৯৯৯ সালে একটি হালনাগাদ (৮৩০-২৩৫৮) দিয়ে এবং বেশিরভাগ কম্পিউটার সিস্টেমে ডিফল্ট থাই ইনপুট পদ্ধতি হিসাবে ব্যবহৃত হয়।  তথ্যসূত্র  বিষয়শ্রেণী:থাই কিবোর্ড বিন্যাস
কৃষ্ণরাও ধুলাপ (২১ ডিসেম্বর ১৯২০ - ১৪ ফেব্রুয়ারি ১৯৮৯) ভারতের কৃষক ও ওয়ার্কার্স পার্টির নেতা ছিলেন। তিনি মহারাষ্ট্র বিধানসভার সদস্য ছিলেন এবং ১৯৬২ থেকে ১৯৭২ সাল পর্যন্ত বিরোধী দলের নেতা ছিলেন। ধুলাপ ১৯৭৪ থেকে ১৯৮০ সাল পর্যন্ত রাজ্যসভার সদস্য ছিলেন। http://rajyasabha.nic.in/rsnew/pre_member/1952_2003/d.pdf   তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:মহারাষ্ট্রের রাজ্যসভা সদস্য বিষয়শ্রেণী:ভারতের কিষাণ মজদুর পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য ১৯৬২-১৯৬৭ বিষয়শ্রেণী:মহারাষ্ট্র বিধানসভার সদস্য ১৯৬৭-১৯৭২
তামনৌগাল্ট একটি কাসবা এবং খেজুর গাছের মরুদ্যান। এটি মরক্কোর আটলাস পর্বতমালার দ্রা নদী উপত্যকায় ওয়ারজাজাত শহরের প্রায় ৭৫ কিলোমিটার দক্ষিণে আগদেজের কাছে অবস্থি‌ত। এখানে একটি বিখ্যাত কাসবা রয়েছে। এই কাসবাটির উত্তরে জবল কিসানে পর্বত বিস্তৃত, যা এই অঞ্চলটির ভূ-দৃশ্যকে প্রভাবিত করে। এটি ছিল মেজগুইতা অঞ্চলের প্রাক্তন রাজধানী এবং পূর্বতন কায়েদদের বাসভবন। এর নামের অর্থ "মিলনস্থল"। প্রতিবছর অক্টোবরের প্রথম সপ্তাহে এখানে "মাউসেম এল্লামা" পালিত হয়। "মাউসেম এল্লামা" একটি সাংস্কৃতিক ও ধর্মীয় উৎসব যা পার্শ্ববর্তী গ্রামগুলোর জন্য নিবেদিত।Edith Kohlbach, Reisehandbuch Marokko, Edith-Kohlbach-Reisebücher, 2006, পৃষ্ঠা ৪৩৮   তথ্যসূত্র   বহিঃসংযোগ Jacques Gandini, "Agdz et l'histoire des caïds des Mezguita"  (সংগৃহীত ২০-০১-২০১৯)  বিষয়শ্রেণী:উইকিউপাত্তে স্থানাঙ্ক আছে
সি লা (এছাড়াও সিলা বা সাইলা ) হল উত্তর লাওসে বসবাসকারী প্রায় ৩,১৫১ জন লোকের একটি জাতিগত গোষ্ঠী এবং যাদের আরও ৬০০ জন দুইটি গ্রামে বাস করে। লাই চাউ প্রদেশের নম সিন এবং সিও হে, উত্তর-পশ্চিম অঞ্চল, ভিয়েতনাম।   সংস্কৃতি  সি লা'র মানুষেরা হানির সাথে ঘনিষ্ঠভাবে সম্পর্কিত একটি তিব্বত-বর্মান ভাষায় কথা বলেন (এডমন্ডসন ২০০২)। তাদের প্রাথমিক পেশা হলো খাদ্যশস্যের চাষ, যা শিকার এবং চারার মাধ্যমে বৃদ্ধি করা হয়ে থাকে। সি লা প্রথাগুলোর মধ্যে একটি হল দাঁত আঁকা : পুরুষরা প্রথাগতভাবে তাদের দাঁত লাল আঁকতেন, যখন নারীরা তাদেরগুলো কালো আঁকেন। প্রথাটি তরুণ প্রজন্মের মধ্যে ধীরে ধীরে হ্রাস পাচ্ছে।   তথ্যসূত্র   বিষয়শ্রেণী:ভিয়েতনামের জাতিগোষ্ঠী
থাম্ব| ব্রিসবেন, কুইন্সল্যান্ডে প্রকাশিত দ্য ন্যাশনাল লিডারের প্রথম পাতা। দ্য ন্যাশনাল লিডার অস্ট্রেলিয়ার ব্রিসবেন হতে ১৯১৬ থেকে ১৯১৮ সালে প্রকাশিত একটি সংবাদপত্র ছিল। ১৯১৮ সালে এটি নাম পরিবির্তন করে দ্য লিডারে নামে প্রকাশ শুরু করে এবং ১৯১৯ সালে পুরোপুরি প্রকাশনা বন্ধ করে দেয়।   ইতিহাস  কুইন্সল্যান্ডের ব্রিসবেনের দ্য ন্যাশনাল লিডার  ১৫ সেপ্টেম্বর ১৯১৬ থেকে ১৩ ডিসেম্বর ১৯১৮ পর্যন্ত রিটার্নড সোলজারস অ্যান্ড প্যাট্রিয়টস ন্যাশনাল লীগের ব্রিসবেন অধ্যায় দ্বারা প্রকাশিত একটি সাপ্তাহিক সংবাদপত্র ছিল। ২০ ডিসেম্বর ১৯১৮ থেকে নাম পরিবর্তন করে দ্য লিডার: সৈনিকদের কাগজে (ব্রিসবেন, কিউএলডি) পরিবর্তিত হয়েছিল এবং রিটার্নড সোলজার্স অ্যান্ড সিটিজেনস পলিটিক্যাল ফেডারেশন (কুইন্সল্যান্ড বিভাগ) দ্বারা মাসিক পত্রিকা আকারে প্রকাশিত হয়েছিল। ১৯১৯ সালের ডিসেম্বরে প্রকাশনা বন্ধ হয়ে যায়।   ডিজিটাল মাধ্যমে  অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের অংশ হিসেবে কুইন্সল্যান্ডের রাজ্য লাইব্রেরির সহায়তায় দ্য ন্যাশনাল লিডার ডিজিটাল মাধ্যমে রূপান্তর করা হয়েছে, পত্রিকাটি ট্রোভ -নামক লাইব্রেরি চাহিদা সেবায় উপলব্ধ আছে।   তথ্যসূত্র   বিষয়শ্রেণী:কুইন্সল্যান্ডের বিলুপ্ত সংবাদপত্র বিষয়শ্রেণী:ট্রোভ-এ উপলব্ধ সংবাদপত্র বিষয়শ্রেণী:১৯১৬-এ প্রতিষ্ঠিত প্রকাশনা